CELEX: 32020R0918
Language: lt
Date: 2020-07-01 00:00:00
Title: Komisijos įgyvendinimo reglamentas (ES) 2020/918 2020 m. liepos 1 d. kuriuo dėl Kanados kilmės arba Kanadoje perdirbtos uosio medienos įvežimo į Sąjungą reikalavimų nustatoma nuo Įgyvendinimo reglamento (ES) 2019/2072 nukrypti leidžianti nuostata

2.7.2020   
               
               
                  LT
               
               
                  Europos Sąjungos oficialusis leidinys
               
               
                  L 209/14
               
            
         KOMISIJOS ĮGYVENDINIMO REGLAMENTAS (ES) 2020/918
         2020 m. liepos 1 d.
         kuriuo dėl Kanados kilmės arba Kanadoje perdirbtos uosio medienos įvežimo į Sąjungą reikalavimų nustatoma nuo Įgyvendinimo reglamento (ES) 2019/2072 nukrypti leidžianti nuostata
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. spalio 26 d. Europos Parlamento ir Tarybos reglamentą (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (1), ypač į jo 41 straipsnio 2 dalį,
         kadangi:
         
                     (1)
                  
                  
                     Komisijos įgyvendinimo sprendimu (ES) 2016/412 (2) valstybėms narėms leidžiama laikinai nukrypti nuo tam tikrų Tarybos direktyvos 2000/29/EB (3) nuostatų dėl specialių Kanados kilmės arba Kanadoje perdirbtos uosio (Fraxinus L.) medienos įvežimo į Sąjungą sąlygų;
                  
               
                     (2)
                  
                  
                     Direktyva 2000/29/EB panaikinta ir pakeista Reglamentu (ES) 2016/2031. Tos direktyvos I–V priedai pakeisti Komisijos įgyvendinimo reglamentu (ES) 2019/2072 (4), kuriuo nustatomos tam tikrų augalų, augalinių produktų ar kitų objektų įvežimo į Sąjungą taisyklės ir reikalavimai;
                  
               
                     (3)
                  
                  
                     pagal Reglamento (ES) 2019/2072 8 straipsnio 1 dalį kartu su to reglamento VII priedo 87 punktu, siekiant išvengti kenkėjo Agrilus planipennis Fairmaire patekimo į Sąjungą rizikos, į Sąjungą įvežamai Kanados kilmės arba Kanadoje perdirbtai uosio medienai (toliau – nurodytoji mediena) taikomi tam tikri specialūs reikalavimai. Tie reikalavimai iš dalies skiriasi nuo Įgyvendinimo sprendime (ES) 2016/412 nustatytų reikalavimų, susijusių su nurodytosios medienos įvežimu į Sąjungą, jos tikrinimu ir priežiūra;
                  
               
                     (4)
                  
                  
                     remiantis 2018 m. birželio mėn. atliktu Komisijos auditu, padaryta išvada, kad, vykdydama oficialią kontrolę ir taikydama Įgyvendinimo sprendime (ES) 2016/412 nustatytus reikalavimus, Kanada užtikrina tokį fitosanitarinės apsaugos lygį, kuris yra lygiavertis užtikrinamam Įgyvendinimo reglamento (ES) 2019/2072 VII priedo 87 punkte nustatytais reikalavimais;
                  
               
                     (5)
                  
                  
                     Įgyvendinimo sprendimas (ES) 2016/412 turi būti taikomas iki 2020 m. birželio 30 d.2020 m. balandžio 27 d. Kanada paprašė pratęsti tos nukrypti leidžiančios nuostatos galiojimą po 2020 m. birželio 30 d.;
                  
               
                     (6)
                  
                  
                     siekiant užtikrinti tolesnį Kanados kilmės arba Kanadoje perdirbtos uosio medienos importą, tikslinga numatyti nuo Įgyvendinimo reglamento (ES) 2019/2072 8 straipsnio 1 dalies ir VII priedo 87 punkto a ir b papunkčių nukrypti leidžiančią nuostatą, kad nurodytąją medieną būtų galima įvežti į Sąjungą, jei laikomasi specialių reikalavimų, kurie su keliais pakeitimais atitinka Įgyvendinimo sprendime (ES) 2016/412 nustatytus reikalavimus;
                  
               
                     (7)
                  
                  
                     siekiant užtikrinti tolesnį nurodytosios medienos importą, šis reglamentas turėtų būti taikomas nuo 2020 m. liepos 1 d.;
                  
               
                     (8)
                  
                  
                     šis reglamentas turėtų būti taikomas iki 2023 m. birželio 30 d., kad iki tos datos būtų galima atlikti jo taikymo peržiūrą;
                  
               
                     (9)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Su laikinai nukrypti leidžiančia nuostata susiję specialūs reikalavimai
            Nukrypstant nuo Įgyvendinimo reglamento (ES) 2019/2072 8 straipsnio 1 dalies ir VII priedo 87 punkto a ir b papunkčių, į Sąjungą įvežamai Kanados kilmės arba Kanadoje perdirbtai uosio (Fraxinus L.) medienai (toliau – nurodytoji mediena) taikomi šio reglamento 2 straipsnyje ir priedo A dalyje nustatyti specialūs reikalavimai.
            „Nurodytoji mediena“ nurodyta priedo B dalyje.
         
         
            2 straipsnis
            Fitosanitarinis sertifikatas
            
               1.   Prie nurodytosios medienos pridedamas Kanadoje išduotas fitosanitarinis sertifikatas, kuriuo patvirtinama, kad ji nėra užkrėsta Sąjungos karantininiais kenkėjais ir į Sąjungos karantininių kenkėjų sąrašą neįtrauktais kenkėjais, kuriems po patikrinimo taikomos pagal Reglamento (ES) 2016/2031 30 straipsnį patvirtintos priemonės.
            
            
               2.   Fitosanitarinio sertifikato skiltyje „Papildoma deklaracija“ nurodomi šie duomenys:
               
                           a)
                        
                        
                           pareiškimas „Pagal Europos Sąjungos reikalavimus, nustatytus Komisijos įgyvendinimo reglamente (ES) 2020/918“;
                        
                     
                           b)
                        
                        
                           paketo (-ų) numeris (-iai), atitinkantis (-ys) kiekvieną konkretų eksportuojamą paketą;
                        
                     
                           c)
                        
                        
                           Kanadoje patvirtintos (-ų) įmonės (-ių) pavadinimas (-ai).
                        
                     
         
         
            3 straipsnis
            Galiojimo pabaigos diena
            Šis reglamentas nustoja galioti 2023 m. birželio 30 d.
         
         
            4 straipsnis
            Įsigaliojimas ir taikymo pradžios data
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. liepos 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 1 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 317, 2016 11 23, p. 4.
         
            (2)  2016 m. kovo 17 d. Komisijos įgyvendinimo sprendimas (ES) 2016/412, kuriuo valstybėms narėms leidžiama laikinai nukrypti nuo tam tikrų Tarybos direktyvos 2000/29/EB nuostatų dėl Kanados kilmės arba Kanadoje perdirbtos uosio medienos (OL L 74, 2016 3 19, p. 41).
         
            (3)  2000 m. gegužės 8 d. Tarybos direktyva 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (OL L 169, 2000 7 10, p. 1).
         
            (4)  2019 m. lapkričio 28 d. Komisijos įgyvendinimo reglamentas (ES) 2019/2072, kuriuo nustatomos vienodos Europos Parlamento ir Tarybos reglamento (ES) 2016/2031 dėl apsaugos priemonių nuo augalų kenkėjų įgyvendinimo sąlygos, panaikinamas Komisijos reglamentas (EB) Nr. 690/2008 ir iš dalies keičiamas Komisijos įgyvendinimo reglamentas (ES) 2018/2019 (OL L 319, 2019 12 10, p. 1).
      
      
         
            PRIEDAS
            A DALIS
            1.   Perdirbimo reikalavimai
            
            Perdirbant nurodytąją medieną, kaip nurodyta 1 straipsnyje, turi būti laikomasi visų šių reikalavimų:
            a)   Žievės lupimas
            
            Nurodytosios medienos žievė yra nulupama, išskyrus matomus atskirus mažus žievės gabalėlius, kuriuos galima aiškiai atskirti ir kurie atitinka vieną iš šių reikalavimų:
            
                        1)
                     
                     
                        jie yra siauresni nei 3 cm (nepriklausomai nuo ilgio) arba
                     
                  
                        2)
                     
                     
                        jei jie platesni nei 3 cm, bendras kiekvieno atskiro žievės gabalėlio paviršiaus plotas yra mažesnis nei 50 cm2.
                     
                  b)   Pjaustymas
            
            Nurodytoji pjautinė mediena pagaminta iš nužievintos rąsto formos medienos.
            c)   Terminis apdorojimas
            
            Nurodytosios medienos profilis kaitinamas 1 200 minučių iki mažiausiai 71 °C kaitinimo kameroje, kurią patvirtino Kanados maisto inspekcijos agentūra (CFIA) arba CFIA patvirtinta agentūra.
            d)   Džiovinimas
            
            Nurodytoji mediena džiovinama bent dvi savaites pagal pramoninio džiovinimo tvarkaraščius, kuriuos patvirtino CFIA.
            Galutinis medienos drėgnis negali viršyti 10 % sausosios medžiagos, išreikštos procentais.
            2.   Įmonėms taikomi reikalavimai
            
            Nurodytoji mediena turi būti gaminama, tvarkoma ir laikoma įmonėje, atitinkančioje tokius reikalavimus:
            
                        a)
                     
                     
                        ją turi oficialiai patvirtinti CFIA pagal sertifikavimo dėl kenkėjo Agrilus planipennis Fairmaire programą;
                     
                  
                        b)
                     
                     
                        ji turi būti registruota CFIA svetainėje paskelbtoje duomenų bazėje;
                     
                  
                        c)
                     
                     
                        jos auditą bent kartą per mėnesį turi atlikti CFIA arba CFIA patvirtinta agentūra, ir turi būti nustatyta, kad įmonė atitinka šio priedo reikalavimus. Jei auditą atlieka CFIA patvirtinta agentūra, CFIA turi kas pusmetį atlikti šio darbo auditą. Per tokį kas pusmetį atliekamą auditą turi būti patikrintos agentūros procedūros, dokumentai ir patvirtintų įmonių auditai;
                     
                  
                        d)
                     
                     
                        įmonėje turi būti naudojama tokia medienos apdirbimo įranga, kuri būtų nuolat kalibruojama pagal įrangos eksploatavimo vadovą;
                     
                  
                        e)
                     
                     
                        turi būti registruojamos įmonėje atliktos procedūros, įskaitant apdirbimo trukmę, apdirbimo metu pasiektą temperatūrą ir kiekvieno atskiro eksportui paruošto paketo atitiktį reikalavimams bei galutinį drėgnį, kad tokius registro įrašus galėtų patikrinti CFIA arba CFIA patvirtinta agentūra.
                     
                  3.   Ženklinimas
            
            Kiekviename nurodytosios medienos pakete turi būti aiškiai nurodytas paketo numeris ir etiketė su užrašu „HT-KD“ arba „Heat Treated-Kiln Dried“. Šią etiketę turi išduoti patvirtintos įmonės paskirtas pareigūnas, arba ji turi būti išduota jam prižiūrint, nustačius, kad buvo laikomasi 1 punkte išdėstytų perdirbimo reikalavimų bei 2 punkte išdėstytų įmonėms taikomų reikalavimų.
            4.   Patikrinimai prieš eksportą
            
            Siekiant užtikrinti, kad būtų laikomasi 1 ir 3 punktuose nustatytų reikalavimų, Sąjungai skirtą nurodytąją medieną turi patikrinti CFIA arba oficialiai CFIA patvirtinta agentūra.
            B DALIS
            
               Nurodytoji mediena su atitinkamais KN kodais
            
            
                        1.
                     
                     
                        
                           Fraxinus L. mediena, išskyrus:
                        
                                    —
                                 
                                 
                                    drožlių, pjuvenų, skutimo drožlių, medienos atliekų ir atraižų pavidalo medieną, kuri visa arba jos dalis gauta iš šių medžių,
                                 
                              
                                    —
                                 
                                 
                                    medinę pakavimo medžiagą medinių dėžių, dėžučių, grotelinių dėžių, būgnų ir panašios taros, padėklų, dėžinių padėklų ir kitų medinių krovimo skydų, padėklų apvadų, pagalbinės medienos pavidalo, faktiškai naudojamą arba nenaudojamą pervežant visų rūšių objektus, išskyrus pagalbinę medieną siuntoms paremti, kuri yra sudaryta iš tos pačios medienos ir yra tokios pat kokybės, kaip siuntoje esanti mediena, ir kuri tenkina tuos pačius Sąjungos fitosanitarinius reikalavimus, kaip siuntoje esanti mediena,
                                 
                              bet įskaitant medieną, kuri nebėra natūralios rąsto formos, ir baldus bei kitus iš neapdorotos medienos pagamintus objektus
                     
                     
                        ex 4401 12 00 
                        ex 4403 12 00 
                        ex 4403 99 00 
                        ex 4404 20 00 
                        ex 4406 12 00 
                        ex 4406 92 00 
                        4407 95 10 
                        4407 95 91 
                        4407 95 99 
                        ex 4407 99 27 
                        ex 4407 99 40 
                        ex 4407 99 90 
                        ex 4408 90 15 
                        ex 4408 90 35 
                        ex 4408 90 85 
                        ex 4408 90 95 
                        ex 4416 00 00 
                        ex 9406 10 00